stanford-oval/wikipedia huggingface dataset:
Pachycephalosaurus
Kuvaus

Pachycephalosauruksen pituus oli arviolta noin 4,5–5 metriä ja noin 450 kilogramman painoinen. Pachycephalosauruksella oli päänsä päällä luukupoli jonka paksuus oli noin 25 senttimetriä. Niiden kallot olivat lyhyet ja niiden kalloissa sijaitsivat suuret silmäkuopat, jotka osoittivat eteenpäin merkiten siihen, että niillä saattoi olla hyvä näkö. Pachycephalosauruksella oli luultavasti pitkät ja vahvat takajalat joilla se pystyi juoksemaan jopa 35 kilometrin tuntinopeudella. Pachycephalosauruksen uskottiin olleen noin farmariauton pituinen. Pachycephalosauruksella oli kahdenlaiset hampaat: poskihampaat joilla se pureskeli muun muassa lehtiä ja sillä oli myös teräväkärkiset hampaat sen yläleuassa. Sen kuonossa ja takaraivossa oli piikkejä joita se on luultavasti käyttänyt puolustautumiseen.
Käyttäytyminen

Yksi teoria luukupolin käytölle on se, että -koiraiden uskottiin puskeneen toisiaan niin kuin nykypäivän pässit
Kaksi  puskemassa toisiaan
Pachycephalosaurus-koiraiden on uskottu puskeneen toisinaan päät vastakkain pässien tapaan muun muassa naaraan suosiosta tai reviiristä, mutta tätä teoriaa eivät kaikki hyväksy. Jotkut tutkijat eivät usko, että niiden kaulat olisivat kestäneet tällaisia törmäyksiä. Joidenkin mielestä ne ovat voineet huitoa toisiaan päällään sivusuunnassa kirahvin tapaan. Luukupoli on myös saattanut olla vain koriste kumppanin hurmaamiseksi, koska puskeminen on voinut olla vaarallinen tapa ratkaista kahden kilpailijan välinen kiista.
Luokittelu

Pachycephalosaurus kuului paksupäädinosauruksiin eli pakykefalosauruksiin (Pachycephalosauria).
Kaksi muuta paksupäädinosaurusta, Dracorex ja Stygimoloch saattavat olla keskenkasvuisia Pachycephalosauruksia. Dracorex oli nuorin ja Stygimoloch oli esiaikuinen ennen Pachycephalosaurusta. Siinä tapauksessa ne ovat Pachycephalosauruksen synonyymejä.
Kasvusarja näyttää piikkien kehityksen iän myötä.
Kunlun Red Star

| Kunlun Red Star |
| --- | --- |

Perustettu:  2016
Kaupunki:   Peking, Kiina
Kotiareena:   Arena Mytištši, Mytištši, Venäjä
– kapasiteetti:  7 114
Sarja:  KHL
Konferenssi:  Läntinen
Divisioona:  Tarasov
Puheenjohtaja:   Billy Ngok
Päävalmentaja:   Mihail Kravets
Infobox OKNimi-testi OK: 
Kunlun Red Star (kiin.: 昆仑鸿星; pinyin: Kǔnlún Hóngxīn) on Venäjällä toimiva kiinalainen jääkiekkoseura, joka liittyi KHL-liigaan kaudeksi 2016–2017. Vaikka joukkueen kotipaikka onkin virallisesti Peking, pelasi se kotiottelunsa alkuvuosinaan suurelta osin Shanghaissa. Vuonna 2020 joukkue siirtyi kuitenkin Venäjälle Mytištšin kaupunkiin koronaviruspandemian takia. Vaikka siirron ilmoitettiin olevan tilapäinen, siirtyi joukkue lopulta myös KHL:n itäisestä konfrenssista läntiseen kaudelle 2022–2023.
Historia

Joulukuussa 2015 Roman Rotenberg tiedotti KHL:n suunnitelmista laajentaa toimintaansa Kiinan rajojen sisäpuolelle, mikä tarkoitti käytännössä uuden joukkueen perustamista. Kyseisellä seuralla ei Rotenbergin mukaan ollut vielä nimeä, mutta oli jo varmaa, että projekti tulisi saamaan taloudellista tukea Kiinan hallitukselta. Neljä kuukautta myöhemmin kiinalaisseura nimettiin HC Red Star Kunluniksi.
Maaliskuussa 2016 kiinalaisseura solmi esisopimuksen KHL:n kanssa. Sopimuksen mukaan se tulisi pelaamaan kotiotteluitaan Pekingin LeSports Centerillä kaudesta 2016–2017 lähtien.
Venäjän jääkiekkoliiton edustaja Vladislav Tretjak, KHL:n puheenjohtaja Gennadi Timtšenko ja Red Star Kunlunin puheenjohtaja Ngok Yan Yu olivat sopineet kiinalaisseuran liittymisen protokollasta kokouksessaan. Tämän protokollan mukaan uuden seuran tuli vielä täyttää taloudelliset ehdot 30. huhtikuuta mennessä. Kun seura täytti kaikki vaatimukset, KHL:n hallitus hyväksyi ja antoi uudelle tulokkaalle mahdollisuuden liittyä mukaan monikansalliseen liigaan.
Historia > Nykyinen joukkue

(Tilanne 19. tammikuuta 2025)
| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 29 |  | Patrik Rybár | L | 2025 | Skalica, Slovakia |
| 38 |  | Kyle Keyser | L | 2025 | Coral Springs, Florida, Yhdysvallat |
| 45 |  | Jeremy Smith | L | 2027 | Dearborn, Minnesota, Yhdysvallat |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |


| 3 |  | Kyle Wood | R | 2025 | Waterloo, Ontario, Kanada |
| 7 |  | Jake Chelios (A) | L | 2025 | Chicago, Illinois, Yhdysvallat |
| 12 |  | Ian McCoshen | L | 2025 | Anaheim, Kalifornia, Yhdysvallat |
| 13 |  | Joseph Duszak | R | 2025 | Franklin Square, New York, Yhdysvallat |
| 25 |  | Aleksei Koževnikov | L | Laina | Tšita, Venäjä |
| 27 |  | Doyle Somerby | L | 2025 | Marblehead, Massachusetts, Yhdysvallat |
| 40 |  | Martin Lefebvre | L | 2025 | Terrebonne, Québec, Kanada |
| 44 |  | Adam Clendening | R | 2025 | Niagara Falls, New York, Yhdysvallat |
| 81 |  | Juri Pautov | L | 2025 | Jaroslavl, Venäjä |
| 84 |  | Zijat Paigin | L | 2025 | Toljatti, Venäjä |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 9 |  | Jayden Halbgewachs | L | VLH | 2025 | Regina, Saskatchewan, Kanada |
| 10 |  | Austin Wong | R | KH | 2026 | Cochrane, Alberta, Kanada |
| 15 |  | Spencer Foo (A) | R | OLH | 2026 | Edmonton, Alberta, Kanada |
| 18 |  | Brandon Yip (C) | R | OLH | 2026 | Maple Ridge, Brittiläinen Kolumbia, Kanada |
| 20 |  | Lucas Lockhart | R | KH | 2025 | Burnaby, Brittiläinen Kolumbia, Kanada |
| 21 |  | Danny O'Regan | R | KH / OLH | 2025 | Berliini, Saksa |
| 22 |  | Parker Foo | L | VLH | 2026 | Edmonton, Alberta, Kanada |
| 24 |  | Aleksandr P. Šarov | L | KH | 2025 | Tšeljabinsk, Venäjä |
| 32 |  | Jaroslav Lihatšjov | R | VLH | Laina | Jaroslavl, Venäjä |
| 42 |  | Kyle Rau | L | KH | 2025 | Eden Prairie, Minnesota, Yhdysvallat |
| 71 |  | Colin Campbell (A) | R | H | 2025 | Pickering, Ontario, Kanada |
| 74 |  | Tyler Graovac | L | KH | 2025 | Brampton, Ontario, Kanada |
| 77 |  | Stepan Zvjagin | L | LH | Laina | Moskova, Venäjä |
| 83 |  | Hudson Elynuik | L | KH / VLH | 2025 | Calgary, Alberta, Kanada |
| 86 |  | Semjon Sinjatkin | L | H | 2025 | Habarovsk, Venäjä |
| 92 |  | Tomáš Jurčo | L | LH | 2025 | Košice, Slovakia, Tšekkoslovakia |
| 94 |  | Jan Drozg | R | VLH | 2025 | Maribor, Slovenia |
Historia > Joukkueenjohto

Päävalmentaja: Mihail Kravets
Apuvalmentaja: Viktors Ignatjevs
Apuvalmentaja: Aleksandr Savtšenkov
Maalivahtivalmentaja: Vladimir Kulikov
Videovalmentaja: Mihail Bykov
Fysiikkavalmentaja: Denis Malinin
Huoltopäällikkö: Andrei Ivanitško
Huoltopäällikkö: Nikolai Komissarov
Puheenjohtaja: Billy Ngok
Toimitusjohtaja: Nikolai Feoktistov
Joukkueenjohtaja: Andrei Kuzminikh
Lähde: EliteProspects
Kunlun Red Starin kotipeli, Avtomobilist Jekaterinburgia vastaan.
Flibanseriini

| --- | --- |


Flibanseriini
Systemaattinen (IUPAC) nimi
3-[2-[4-[3-(trifluorimetyyli)fenyyli]piperatsin-1-yyli]etyyli]-1 H-bentsimidatsol-2-oni
Tunnisteet
CAS-numero:  ?
ATC-koodi:  ?
PubChem CID:  ?
Kemialliset tiedot
Kaava:  ?
Moolimassa:  ?
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Flibanseriini (kauppanimellä Addyi) on trifluorimetyylifenyylipiperatsiinijohdannainen lääkeaine, jota käytetään esivaihdevuodellisen hypoaktiivisen seksuaalisen halukkuuden häiriötilan hoitoon (HSDD). Tutkimuksen mukaan lääkeaine lisää tyydyttävien seksuaalisten kokemusten määrää kuukaudessa noin puolesta yhteen kertaan lumelääkkeeseen verrattuna.
Boehringer Ingelheim keskeytti lääkkeen kehityksen lokakuussa 2010 Yhdysvaltain Lääkevirasto FDA:n hylättyä lääkkeen hakemuksen. Tämän jälkeen Sprout Pharmaceuticals osti lääkkeen oikeudet ja elokuussa 2015 FDA hyväksyi lääkkeen markkinoille. Lääkkeen markkinoille tuloa on kritisoitu mm. naistenterveysjärjestöjen taholta virheellisestä markkinoinnista ja naisten normaalienkin tilojen rahastamisella ja muuttamisella lääketieteellistä hoitoa vaativiksi "sairauksiksi".
HSDD on tunnettu seksuaalisena häiriönä 30 vuotta, mutta se korvattiin vuonna 2013 Yhdysvaltain tautiluokituksessa, DSM:ssä uudella diagnoosilla "sexual interest/arousal disorder" (FSIAD).
Flibanseriinin kemiallinen kaava on C20H21F3N4O, moolimassa 390,402 g/mol ja CAS-numero 167933-07-5.
Kulttuuri ja yhteiskunta

Flibanseriini kehitettiin alun perin masennuslääkkeeksi, mutta tutkimukset osoittivat, ettei se ole tässä indikaatiossa lumelääkettä parempi ja sen käyttöä alettiin tutkimaan HSDD:n mahdollisena hoitona.
Kulttuuri ja yhteiskunta > Nimistä

Aiemmin ehdotettuja, mutta hylättyjä nimiä ovat mm. Ectris ja Girosa, ja sen aiempi kehitysnimi BIMT-17.
Kulttuuri ja yhteiskunta > Hyväksymisprosessi ja lobbaus

18. kesäkuuta 2010 FDA:n asiantuntijapaneeli äänesti flibanseriinin suosittamista seksuaalihäiriöiden hoitoon vastaan viitaten sen vähäiseen vaikutukseen ja pitkäaikaiskäytön riskeihin. Aiemmalla viikolla myös FDA:n henkilökunnan uutisoitiin suosittaneen lääkkeen hakemuksen hylkäämistä. Ennen äänestystä Boehringer Ingelheim järjesti ison julkisen lobbauskampanjan liittyen kiistanalaiseen "hypoactive sexual desire" -diagnoosiin. 8. lokakuuta 2010 Boehringer ilmoitti keskeyttävänsä flibanseriinin kehityksen FDA:n suosituksen mukaisesti.
27. kesäkuuta 2013 Sprout Pharmaceuticals ilmoitti, että se oli lähettänyt flibanseriinin uudelleenarvioitavaksi FDA:lle. Joulukuussa 2013 FDA vaati lisänäyttöä ja tutkimuksia lääkkeen tehosta. FDA edellytti muun muassa selvittämään flibanseriinin vaikutuksen auton ajamiseen ja selvittämään, vaikuttaako se muihin biokemiallisilla tavoilla.
4. kesäkuuta 2015 FDA:n neuvontakomissio, johon kuului Bone, Reproductive, and Urologic Drugs Advisory Committee (BRUDAC) ja Drug Safety and Risk Management Advisory Committee (DSRM) äänestivät 0-18-6 lääkkeen suosittamisen puolesta. 0 äänesti lääkkeen suosittamista varoituksineen, 18 äänestivät lääkkeen suosittamista sisällyttäen riskihallinnan eri vaihtoehtoja ja 6 jäsentä äänesti lääkkeen hylkäämisen puolesta. 18. elokuuta FDA hyväksyi Addyi:n (flibanseriinin) naisten seksuaalisten halujen tehostamiseen.
Aiheesta muualla

Seksuaaliterveysklinikka.fi: Flibanseriini - ensimmäinen tehokas lääke naisen seksuaaliseen haluttomuuteen ei saanut myyntilupaa[vanhentunut linkki]
PubChem: Bimt-17 (englanniksi)
DrugBank: Flibanserin (englanniksi)
KEGG: Flibanserin (englanniksi)
Lyhyt maininta Boehringer Ingelheim Finlandin kotisivuilla (arkistoitu Internet Archiven Wayback Machinellä)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Flibanserin
Käännös suomeksi
Venäjän vaakuna

Venäjän nykyinen Jevgeni Uhnaljovin suunnittelema vaakuna, joka otettiin käyttöön 30. marraskuuta 1993.
Venäjän vaakuna (ven. Герб России, Gerb Rossii) on Venäjän tunnus lipun ja kansallishymnin ohella. Se otettiin käyttöön vuonna 1993 Neuvostoliiton hajottua ja pohjautuu Venäjän keisarikunnan aikaiseen vaakunaan. Vaakuna on väriltään punainen ja sen keskellä on kaksipäinen kotka. Kaksipäisen kotkan rinnassa on Moskovan vaakuna, jossa Pyhä Yrjö ratsastaa valkoisella ratsulla ja surmaa lohikäärmeen. Venäjän keisarikunnan vaakunassa tausta oli kellertävä ja kaksipäisen kotkan kruunu oli huomattavasti suurempi. Kynsissään kotka pitää valtikkaa ja valtakunnanomenaa.
Vaakunan kaksipäinen kotka tuli käyttöön Venäjällä, kun tsaari Iivana III nai Bysantin keisarin Tuomas Palaiologosin tyttären Zoe Palaiologinan.
Pietari Suuri käyttöönotti 1710 vaakunan, jossa oli kaksipäinen kotka kruunu päässään. Vuonna 1726 vaakunan ulkoasua muutettiin siten, että kotkan siipiin lisättiin Venäjän eri osien omat vaakunat. Tämä vaakuna poistui käytöstä vuonna 1882, jolloin otettiin käyttöön vaakuna, jossa kaksipäisen kotkan tausta on kellertävä. Tämä vaakuna oli käytössä vuoteen 1917.
Vuonna 1917 Venäjän keisarikunnan hajottua muodostettiin Neuvosto-Venäjä, josta muodostui myöhemmin Neuvostoliiton Venäjän sosialistinen federatiivinen neuvostotasavalta. Venäjän vaakuna uudistettiin täysin ja käyttöön tuli Neuvostoliiton vaakunaa muistuttava sirppi ja vasara -aiheinen vaakuna.
Neuvostoliiton hajottua otettiin vuonna 1992 käyttöön väliaikainen vaakuna, joka oli muutoin identtinen aiemman kanssa, mutta ylhäällä oleva neuvostotasavaltaan viittaava teksti oli muutettu muotoon Российская Федератсия (suom. Venäjän federaatio). Vuonna 1993 otettiin käyttöön nykyinen vaakuna, joka pohjautuu Venäjän keisarikunnan aikaiseen vaakunaan.
Kotkan kaksi päätä symboloivat valtakunnan ulottumista itään ja länteen. Kotkan päällä olevat kolme kruunua symboloivat Kazanin, Astrahanin ja Siperian kaanikuntien liittämistä Venäjään. Vaihtoehtoisen teorian mukaan kruunut symbolovat rakkautta, uskoa ja toivoa.
Aiheesta muualla

Kuvia tai muita tiedostoja aiheesta Venäjän vaakuna Wikimedia Commonsissa
Euroopan valtioiden vaakunat
Alankomaat
Albania
Andorra
Armenia¹
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Islanti
Irlanti
Italia
Itävalta
Kazakstan¹
Kroatia
Kreikka
Kypros¹
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Yhdistynyt kuningaskunta
Valko-Venäjä
Vatikaanivaltio
Venäjä¹
Viro
¹ Myös Aasiaan kuuluvaksi tulkittava valtio
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
Doug Burgum

| Doug Burgum |
| --- | --- |
 Doug Burgumin (2023).
Yhdysvaltain sisäministeri
 31. tammikuuta 2025 alkaen  
Presidentti:  Donald Trump
Edeltäjä:  Deb Haaland
 Pohjois-Dakotan kuvernööri
 15. joulukuuta 2016–  
Varakuvernööri:  Tammy Miller
Edeltäjä:  Jack Dalrymple
Henkilötiedot
Syntynyt: 1. elokuuta 1956 (ikä 68)  Arthur, Pohjois-Dakota, Yhdysvallat
Kansalaisuus:   yhdysvaltalainen
Ammatti:  liikemies, sijoittaja
Puoliso:   Karen Stoker (vih. 1991; ero. 2003)  Kathryn Helgaas (vih. 2016) 
Lapset:  3
Tiedot
Puolue:  republikaanit
Koulutus:  Bachelor of Arts (North Dakota State University)   Master of Business Administration (Stanfordin yliopisto)
 Nimikirjoitus
Aiheesta muualla
dougburgum.com
Douglas James Burgum (s. 1. elokuuta 1956) on yhdysvaltalainen poliitikko, liikemies ja sijoittaja, joka on toiminut  Yhdysvaltain sisäministerinä tammikuun lopusta 2025. Sitä ennen hän oli  Pohjois-Dakotan kuvernöörinä vuodesta 2016 alkaen. Puoluekannaltaan Burgum on republikaani. Burgumista tuli Pohjois-Dakotan kuvernööri vuonna 2016 hänen voitettua demokraattien vastaehdokkaan Marvin Nelsonin.
Ennen valintaansa Pohjois-Dakotan kuvernööriksi Burgum on toiminut kirjanpitoon erikoistuneen ohjelmistoyrityksen, Great Plains Softwaren, toimitusjohtajana, ennen kuin Microsoft osti yrityksen vuonna 2001. Tämän jälkeen hän työskenteli Microsoftilla vuoteen 2007 asti.
Burgum ilmoitti vuonna 2023 pyrkivänsä republikaanien ehdokkaaksi vuoden 2024 presidentinvaaleissa, mutta saman vuoden joulukuussa hän ilmoitti vetäytyvänsä ehdokkuudesta.
Donald Trump on nimesi Burgumin Yhdysvaltain sisäministeriksi Donald Trumpin II hallitukseen tammikuusta 2025 alkaen sekä perustamansa enegianeuvoston puheenjohtajaksi.
Aiheesta muualla

Burgumin liittovaltion verkkosivut
Burgumin presidentinkampanjan verkkosivut
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat
Malombejärvi

| Malombejärvi |
| --- | --- |

Valtiot:   Malawi
Paikkakunta:  Eteläinen alue
Koordinaatit:  14°40′00″S, 35°15′00″E
Vesistöalue ja valuma-alueen tietoja
Järveen tulevat joet:  Shire
Laskujoki:  Shire
Mittaustietoja
Pinnankorkeus:  472  m 
Pituus:  30  km
Pinta-ala:  420 km²
Suurin syvyys:  20  m 
 fiMalombejärvi 
Malombejärvi on järvi eteläisessä Malawissa. Järven pinta-ala on noin 420 km2 ja syvyys 2–2,5 metriä.
Pohjoisessa olevasta Malawijärvestä tuleva Shire-joki laskee Malombejärveen sen pohjoisrannalla ja joki jatkaa eteenpäin järven etelärannalta.
Järven suoperäisillä rannoilla kasvatetaan kuivan kauden aikaan riisiä ja maissia. Järvellä myös kalastetaan kalaa myyntiin.
Aiheesta muualla

Kuvia tai muita tiedostoja aiheesta Malombejärvi Wikimedia Commonsissa
John Lindroth (voimistelija)

| Mitalit | Mitalit | Mitalit |  |
| --- | --- | --- | --- |
|  John Lindroth |  John Lindroth |  John Lindroth |  |
Maa:   Suomi
Miesten voimistelu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1908 | joukkuevoimistelu |  |
Johan Hjalmar ”John” Lindroth (17. syyskuuta 1883 Karijoki – 24. heinäkuuta 1960 Helsinki) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.
Lindroth voimisteli Suomen joukkueessa sen voittaessa joukkuevoimistelun olympiapronssia Lontoosta 1908.
Lindroth kilpaili myös ammunnassa ja edusti Suomea ampumakilpailuissa Tallinnassa, Kööpenhaminassa, Oslossa ja Tukholmassa.
Lindroth tuli ylioppilaaksi vuonna 1904, valmistui lääketieteen lisensiaatiksi 1922 ja sisätautien erikoislääkäriksi 1929.
Egyptin feministiliitto

| Egyptin feministiliitto |
| --- | --- |
Perustettu:  1923
Lakkautettu:  1960-luku
Perustaja:  Huda Ša'arawi
Tyyppi:  Naisasiajärjestö
Toiminta-alue:   Egypti
Infobox OKNimi-testi OK: 
Egyptin feministiliitto oli vuodesta 1923 1960-luvulle saakka Egyptissä toiminut naisasiajärjestö. Sen perustaja oli Huda Ša'arawi ja se pyrki paitsi poliittiseen painostukseen naisten aseman hyväksi, mutta harjoitti myös naisiin ja lapsiin kohdistuvaa hyväntekeväisyystoimintaa. Sen suurimpia saavutuksia olivat avioliiton alaikärajan nosto ja naisten koulutuksen parantaminen. Se jäi kuitenkin leimallisesti yläluokkaiseksi jäsenistöltään. Toiminta hiipui valtion otettua toiminnan käsiinsä vuoden 1952 vallankumouksen jälkeen ja se loppui kokonaan 1960-luvulla.
Historia

Naisasia Egyptissä oli kehittynyt poliittiseksi agendaksi liberaalilla aikakakudella 1900-luvun alussa. Naiset olivat olleet mukana Egyptin itsenäisyystaistelussa, mutta kun muodollinen itsenäisyys Isosta-Britanniasta viimein saavutettiin, ei uudessa perustuslaissa juuri huomioitu naisten poliittisia oikeuksia. Huda Ša'arawista tuli egyptiläisen naisliikkeen kasvot. Egyptin feministiliitto perustettiin hänen kotonaan vuonna 1923. Toukokuussa 1923 Egyptin feministiliitto lähetti kolme edustajaansa Kansainvälisen naisten liiton kokoukseen Italian Roomassa. Lähetystön palatessa Egyptiin Ša'arawi sai aikaan kohun Egyptissä riisumalla huntunsa julkisesti. Vuonna 1924 feministiliitton ja Wafd-puolueen naisjärjestön jäsenet osoittivat mieltään parlamentin istunnon avajaisissa ja esittivät 32. kohdan luettelon vaatimuksistaan.
Poliittisen painostuksen lisäksi liitto julkaisi omaa lehteään ja toimi hyväntekeväisyydessä. Se pyrki erityisesti parantamaan köyhien naisten oloja. Lehti ilmestyi arabiaksi ja ranskaksi. Järjestöllä oli oma terveysasemansa naisille ja lapsille, sekä päivähoitoloita työssäkäyville äideille. Järjestön suurimpia onnistumisia olivat Egyptin avioliitolle asetetun ikärajan nosto, sekä hallinnon taivuttelu ehostamaan naisten koulutusta. Naisia pääsi opiskelemaan Kairon yliopistolle ensi kertaa vuonna 1928. 1930-luvulla se pyrki myös ajamaan naisten äänioikeutta. Toisaalta järjestö itsessään oli leimallisesti yläluokkainen. Kuten sen perustaja Ša'arawi, sen muut jäsenet kuuluivat hyvin kapeaan koulutettuun yhteiskuntaluokkaan. Järjestön ei koskaan onnistunut rikkoa luokkarajoja.
1930-luvulla kiihtyi myös konflikti Palestiinassa. Tähän vastaten Egyptin feministiliitto järjesti arabinaisten kokouksen Kairossa vuoden 1938 lopulla. Toisessa kokouksessa vuonna 1944 perustettiin Arabien deministiliitto, jonka puheenjohtajaksi Ša'arawi. Ša'arawi kuoli vuonna 1947, mutta järjestö ei hajonnut vielä johtajansa kuolemaan. Huomattava isku oli Egyptin vallankumous 1952. Egyptin feministiliitto alistettiin valtion ministeriöille ja se nimettiin uudelleen Huda Ša'arawin seuraksi. Järjestön toiminta taantui, kunnes se lakkasi kokonaan 1960-luvun aikana.
Koronaviruspandemia Suomessa

| Koronaviruspandemia Suomessa |
| --- | --- |
 Vahvistettujen tartuntojen määrä sairaanhoitopiireissä 100 000 asukasta kohti
Yleistä
Virus:  SARS-CoV-2
Tauti:  COVID-19
Lähtöpaikka:  Wuhan, Hubei, Kiina
Ensimmäinen tapaus
Aika:  28.1.2020
Paikka:  Inari
Tapaukset
Vahvistetut:  1 384 654
Kuolleet:  7 173
Rokotetut:  4 437 830
 Tiedot päivitetty viimeksi 17.11.2022. 
Koronaviruspandemia Suomessa on osa maailmanlaajuista SARS-CoV-2-koronaviruksen leviämistä. Maailman terveysjärjestön (WHO) mukaan virus aiheuttaa ihmiselle taudin nimeltä COVID-19.
12. toukokuuta 2022 mennessä Suomessa oli 1 069 740 vahvistettua tartuntaa.
Aikuisväestöstä oli 26. joulukuuta 2023 mennessä rokotettu koronavirusta vastaan 1. annoksella noin 85,4 prosenttia, 2. annoksella 83,7 prosenttia, 3. annoksella 64,7 prosenttia ja 4. annoksella 28,5 prosenttia.
Koronaviruspandemian ensimmäisessä aallossa keväällä 2020 sairastui noin 7 300 ja kuoli 330 henkilöä. Tehohoitoon joutui yli 220 ja sairaalaan noin 800. Suomi suljettiin valmiuslailla maaliskuun puolivälistä kesäkuun puoliväliin. Suojatoimet onnistuivat ja tehohoitopaikat riittivät. Rajoitukset heikensivät merkittävästi Suomen taloutta. Suomi siirtyi loppukeväällä hybridistrategiaan: testaa, jäljitä, eristä ja hoida. Suomi pyrkii välttämään yhteiskunnan täyttä sulkemista, jos tautitilanne sen sallii.
Riski taudin nopeaan leviämiseen oli suuri. Tauti levisikin marraskuun lopussa nopeasti varsinkin Uudenmaan alueella. Terveydenhuoltojärjestelmä uhkasi ylikuormittua. HUS:n alueelle määrättiin kiristyviä sulkutoimia, ja keskusteltiin taas mahdollisesta valmiuslaista.
Ensimmäiset koronarokotteet koronavirusta vastaan annettiin Suomessa 27. joulukuuta 2020. Nopeasti leviävää muuntunutta koronavirusta esiintyi tammikuussa Suomessakin. Tammikuun 2021 alussa useissa Euroopan maissa esiintyi paniikkia siitä, että koronarokotukset etenevät hitaasti. Helmikuun puolivälissä nousi kolmas koronavirusaalto Suomessa. Hallitus julisti 1. maaliskuuta poikkeusolot, muttei valmiuslakia. 8. maaliskuuta Suomessa alkoi kolme viikkoa kestänyt sulkutila kiihtymis- ja leviämisvaiheen alueilla. Sulkutilaa jatkettiin vielä kolmella viikolla. Rajoituksia alettiin asteittain ja alueittain lieventää huhtikuun loppupuolella tautitilanteen niin salliessa.
Suomi luopui koronarajoituksista 1. maaliskuuta 2022.
Myöhemmin on selvinnyt että kuolintapauksia ja tehohoidossa olevien määrää on tilastointitavasta johtuen liioiteltu vaihtelevin määrin ympäri maailmaa. Kuolemantapauksiin laskettiin mukaan kaikki, kenellä oli laboratorio varmistettu infektio, riippumatta oikeasta kuolinsyystä ( esimerkiksi onnettomuudet, ampumahaavat ja syöpäkuolleet). Tehohoitopotilaiksi laskettiin mukaan niinikään kaikki keneltä virusta vaan löytyi, riippumatta mistä syystä tehohoitoon oli jouduttu.
Tauti

COVID-19:n yleisimmät oireet ovat kuume, yskä, nuha, väsymys ja hengitysvaikeudet. Tauti voi aiheuttaa osalle sairastuneista keuhkokuumeen, joka voi johtaa vaaralliseen äkilliseen hengitysvajausoireyhtymään. Tartunta voi myös johtaa monielinvaurioon, verenmyrkytykseen tai veritulpan takia kuolemaan. HUS:in alueella marraskuun lopussa yhden viikon noin 1 700 sairastuneesta odotettiin sairaalahoitoon joutuvan 107 ja tehohoitoon 22.
Tilanteen eteneminen > Hoivakodit

Suomen hoivakodeissa kuoli iäkkäitä vanhuksia COVID-19-tautiin ja niissä oli pulaa suojavarusteista ja henkilökunnasta. Oireeton hoitaja tai potilas levittää helposti SARS-CoV-2:ta sellaisessa hoivakodissa, jossa on iäkkäitä ja pitkäaikaissairaita.
Tilanteen eteneminen > Sairaalat

Uudenmaan alueella Laakson ja Suursuon sairaaloissa oli sekä potilailla että henkilökunnalla kymmeniä tartuntoja keväällä 18. toukokuuta 2020.